Den lokale betjent, der tager sig at stort, men mest småt. Den lokale betjent som alle i byen kender. Landbetjenten, der har været en institution cirka farfars farfar og så videre var dreng. Nu er det snart slut. Fra 1. marts 2015 lægges landpolitiet sammen med nærpolitiet og Sindal, Løkken, Hjallerup, Dronninglund, Hals, Storvorde, Skørping, Arden og Aalestrup bliver politifrie. Og så alligevel ikke. - Jeg vil snarere kalde det for en naturlig omlægning. Den sikrer, at vi har et moderne politi, som mere matcher de kriminalitetsudfordringer, vi står over for, siger politidirektør Elsemette Cassøe, Nordjyllands Politi. Sammenlægningen vil betyde en mere ensartet politidækning i hele landsdelen og mere i de byer, der ikke tidligere har haft et landpoliti. - Og samtidig betyder ændringen, at vi bruger vores resurser bedre, og vi opnår stærkere faglige arbejdsmiljøer ved sammenlægningen, siger politidirektøren.

Opsummering:
Fra næste år vil kun Læsø være det eneste sted i Nordjylland med en landbetjent.